钦定古今图书集成/理学汇编/文学典/第113卷 > 安绍芳
## 钦定古今图书集成/理学汇编/文学典/第113卷 > 安绍芳

按《无锡县志》：“绍芳，字懋卿，为太学生。乡试，以同舍生
事被斥。久之得白。入北雍，试不利，乃弃去，兼为诗歌
古文。绍芳本名家子，所居胶山西林，广池十顷，带以
华薄，蔚然深靓，曲桥飞楼，逶迤夭矫，杂置图书彝鼎
其中。每诸名士过从，置酒刻烛，歌吹间起，至忘日夜。
尝自为《西林纂》，王世贞辈为之记。绍芳善画，得黄公”
望法，为世所重。